Diari Oficial de la Generalitat Valenciana


Sumari del DOGV 1002, del 09-02-1989 (1989/900277)

Resolució de 24 de gener de 1989, de la Direcció General d'Urbanisme per la qual es publiquen les "Bases per a formació de borses d'ofertes, a efectes de la contractació d'Assitències Tècniques de la Direcció General d'Urbanisme".
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1989/01/24/(1)/dof/vci/html**

### Dades del document

Número de DOGV
:   1002

Data del DOGV
:   09-02-1989

Secció del DOGV
:   I. DISPOSICIONS GENERALS

Número del document
:   1989/900277


Data del document
:   24-01-1989

Organisme emissor


Tipus de document
:   Resolució

Anàlisi jurídica

 Descriptors 

:   * contracte de treball
    * accés a l'ocupació
    * treball temporal
    * urbanisme
    * oferta d'ocupació

Resolució de 24 de gener de 1989, de la Direcció General d'Urbanisme per la qual es publiquen les "Bases per a formació de borses d'ofertes, a efectes de la contractació d'Assitències Tècniques de la Direcció General d'Urbanisme".  
1. Objecte  
La Direcció General d'Urbanisme, en exercici de les seues competències, necessita procedir a una ampliació de la borsa de treball convocada per resolució de 30 de maig de 1988 (publicada en el DOGV núm. 848 de 17 de juliol) per tal que es contracten serveis d'Assistències Tècniques per la redacció de Plans i Projectes Urbanístics, estudis sectorials de caràcter urbanístic i territorial de contingut jurídic o econòmic, anàlisi del medi físic i treballs topogràfics i delineació.  
A l'efecte de disposar de les referències sobre les persones o empreses adequades per seleccionar-ne quan escaiga els possibles adjudicataris de tals treballs, es formulen aquestes bases.  
2. Persones que hi poden concórrer  
L'oferta es dirigeix a professionals, equips de treball o empreses consultores i de serveis, que a títol individual o en el conjunt dels equips corresponents, disposen de la titulació següent:  
- Arquitectes superiors  
- Llicenciats en Dret  
- Llicenciats en Ciències Econòmiques  
- Llicenciat en Biològiques  
- Topògrafs  
- Delineants.  
3. Borsa de treball  
Amb les propostes presentades es constituirà una borsa d'ofertes que permeten la selecció de les més adequades a cada cas concret i sense que això supose restringir la possibilitat d'extensió de l'oferta a altres casos o la seua reiteració si fos necessari.  
4. Documentació  
A l'efecte, tots els professionals, equips de treball o empreses consultores que desitgen participar en aquesta borsa, hauran de presentar instàncies que continguen els documents que s'indiquen tot seguit:  
1) Instància dirigida a l'Hble. Sr. Conseller d'Obres Púbiques, Urbanisme i Transports, on se sol·licite la seua admissió a l'esmentada borsa, fent constar la seua titulació i dades personals (inclós telèfon) a aquells relatius a l'equip o empresa interessada.  
2) Fotocòpia DNI.  
3) Declaració de la plena capacitat per contractar amb l'Administració i de no estar comprés en cap circumstància de les que assenyala l'article 23 del Reglament General de Contractes 2528/86 de 28 de novembre.  
4) Document acreditatiu d'estar al corrent en el pagament de Llicència Fiscal.  
5) Declaració d'estar al corrent de les seues obligacions tributàries i Seguretat Social, (la documentació acreditativa s'exigirà a la firma del contracte).  
6) Curriculum Vitae, amb referència especial a treballs realitzats en les àrees de:  
- Redacció de Plans i Projectes Urbanístics.  
- Elaboració d'anàlisis territorials.  
- Treballs de topografia.  
- Treballs de delineació.  
En cada referència s'esmentarà l'empresa que va contractar tals treballs i, si fa el cas, aprovacions assolides per aquests.  
7) Mitjans personals i materials amb què es compta per la realització de treballs de les característiques esmentades.  
8) Declaració de la situació laboral del sol·licitant. S'haurà d'indicar: lliure exercici, al servei d'una empresa, indicant-hi les persones o entitats per a les quals es treballa o es presta servei, i també la dedicació a aquestes.  
S'haurà d'adjuntar compromís de comunicar per escrit a la Direcció General d'Urbanisme qualsevol variació sobre les dades que aporte el sol·licitant en el moment en què es produesca.  
9) Preferències geogràfiques d'actuació (província, comarca, zona, etc.).  
5. Presentació d'ofertes  
Les ofertes es presentaran al Registre General de la Conselleria d'Obres Públiques, Urbanisme i Transports, av. Blasco Ibáñez, 50 - València.  
Les ofertes es poden presentar en el termini de 10 dies naturals a partir de la publicació de l'anunci d'aquestes bases al Diari Oficial de la Generalitat Valenciana.  
6. Període de vigència  
Aquesta borsa de treball tindrà vigència fins el dia 31 de gener de 1990.  
Tenint en compte que l'anterior borsa de treball no ha conclòs en la seua vigència, aquesta queda automàticament prorrogada fins el 31 de gener de 1990 sense que per tant hagen de concórrer a aquesta, els professionals o equips de treball, empreses consultores o de serveis que a títol individual o conjuntament van concórrer i van ser admeses a l'esmentada borsa, la vigència de la qual s'amplia.  
València, 24 de gener de 1989. - La Directora General d'Urbanisme: Maria Blanca Blanquer Prats.


Còpia Permalink ELI